OpenLLM-France/wikimedia huggingface dataset:
# María San Gil Noain

María San Gil Noain (Sant Sebastià, 15 de gener de 1965) és una política basca del Partit Popular. És llicenciada en Filologia Bíblica Trilingüe per la Universitat de Salamanca.
Fou tinent d'alcalde de l'Ajuntament de Sant Sebastià (1992-2002) i diputada al Parlament Basc (2001 i 2005-2008). Presidí el Partit Popular del País Basc (2004-2008) i fou candidata a presidir la Lehendakaritza per aquest partit a les eleccions autonòmiques de 2005.
El 12 de juliol de 2008 formalitzà la retirada de la política activa amb la renúncia de la presidència del PP d'Euskadi i de l'acta de diputada a la cambra basca. Els motius d'aquesta decisió es fomentaren en les discrepàncies sorgides amb l'estratègia del partit adoptada per Mariano Rajoy. Dies abans anuncià que es retirava de la comissió redactora de la ponència política, que s'havia de debatre en el Congrés del partit d'aquell mateix estiu, davant la possibilitat prevista de pactar amb els nacionalistes bascos.
El 7 de gener de 2009 es va conèixer la notícia que havia fitxat per la FAES, entitat estretament vinculada al PP i presidida per José María Aznar, arran de la seva participació en una taula rodona sobre terrorisme duta a terme el 12 de gener a Santiago de Xile i organitzada juntament amb la Latin American Board i la Universitat de Georgetown.

## Referències

* ↑ San Gil constata el xoc amb la "nova estratègia" del PP, 3cat24.cat, 30 de juny 2008 (data d'accés: 13-04-09).
* ↑ La retirada de María San Gil provoca una onada de crítiques a Rajoy, 3cat24.cat, 19 de juny 2008 (data d'accés: 13-04-09).
* ↑ Aznar fitxa María San Gil per col·laborar amb la FAES, ElPeriódico.cat, 7 de gener 2009 (data d'accés: 13-04-09).

## Enllaços externs

* (castellà) Web del Partit Popular d'Euskadi
* (castellà) Fitxa de María San Gil al web del Parlament Basc Arxivat 2007-02-27 a Wayback Machine.
# Agroquímic

Els agroquímics són aquelles substàncies i preparats usats en agricultura i ramaderia que provenen de les indústries de síntesi química, per a millorar la productivitat de les explotacions agrícoles.
Un gran nombre d'ells són tòxics i la seva acumulació massiva pot comportar riscos significatius per al medi ambient i per a la salut, en particular en el cas de vertits accidentals. Per això en alguns països el seu ús està estrictament regulat el seu ús.
Segons Agrow, en 2007 l'empresa que més va vendre productes agroquímics industrials va ser Bayer CropScience, seguida per Syngenta, BASF, Dow Agrosciences, Monsanto i DuPont.

## Tipus d'agroquímics

* Adobs químics: Simples, complexos, d'aplicació al sòl, foliars, quelats de ferro...
* Plaguicides: insecticides, acaricides, mol·lusquicides, raticides, repel·lents...
* Fungicides: preventius, guaridors, antioidis...
* Herbicides: de contacte, sistèmics...
* Conservants: Per a sitges de gra, antigerminants de patates...
* Fitoreguladors: retardants del creixement, activadors...
* Feromones: de captura, per a prospeccions...
* Plàstics en l'agricultura: làmines per hivernacles, per a mulching…
* Fàrmacs per a la ramaderia: antibiòtics, hormones, desparasitadors...

## Vegeu també

* Biocida
* Contaminació del sòl
* Contaminació de l'aigua
* Contaminació marina

## Referències

* ↑ "Top six all ahead in 2007". Agrow (539): 3. 14 de març de 2008. (anglès)
# Ching Siu-tung

Tony Ching Siu Tung (en xinès tradicional: 程小東; en xinès simplificat: 程小东; en pinyin: Chéng Xiǎodōng) (1953), Hong Kong, és un director i coreògraf d'arts marcials xinès.

## Biografia

Ching, fill del director de cinema Ching Kong, es formà a l'Acadèmia de Televisió de Hong Kong i a l'estil del nord d'arts marcials. Quan tenia disset anys entrà al cinema com a especialista cinematogràfic i el 1972 el seu pare, que llavors treballava al famós estudi Shaw Brothers, l'encomendà la coreografia de la seva pel·lícula 14 Amazones. Alhora Ching començà a treballar en diferents sèries de televisió, com The Roving Swordsman i The Spirit of the Sword. Després de deu anys adquirint gran reputació com a director d'acció, Ching debutà com a director el 1983 amb Guerrers llegendaris per a Golden Harvest, seguida de Nepal Affair el 1986, que el suposà el seu primer Hong Kong Film Award a la millor coreografia i va atraure l'atenció del director i productor Tsui Hark, que el contractà per a dirigir Una història xinesa de fantasmes aquell mateix any, que suposà la consagració internacional de Ching, a més de generar dues seqüeles i un munt d'imitacions. Hero (2002) de Zhang Yimou, li reportarà el tercer premi, i significarà l'inici d'una altra fructífera relació professional amb Zhang, per a qui coreografiarà també La casa de les dagues voladores (2004) i La maledicció de la flor daurada (2006). A partir de llavors Ching inicià una carrera internacional treballant en països com els Estats Units (Les entranyes de la bèstia), Índia (Krrish), Alemanya (In the Name of the King: A Dungeon Siege Tale) o el Japó (Dororo).
# Merrin Dungey

Merrin Dungey (Sacramento (Califòrnia, Estats Units, 6 d'agost de 1971), és una actriu de cinema i televisió.

## Biografia

Malgrat que va començar en el ballet clàssic i el ball a l'edat de catorze anys i més tard va estudiar piano i es va fer patinadora de gel, no començà a actuar fins que va arribar a tenir 18 anys a UCLA.

## Filmografia
### Cinema

| Any | Títol | Paper | Notes |
| 1998 | Deep Impact | Sheila Bradley | |
| 1999 | EDtv | Ms. Seaver | |
| 2001 | The Sky Is Falling | Sheila | |
| 2001 | Odessa or Bust | Disgruntled Diner | Curtmetratge |
| 2002 | Scream at the Sound of the Beep | Jill | |
| 2011 | L!fe Happens | Hester | |
| 2014 | How to Make Love Like an Englishman | | |

### Televisió

| Any | Títol | Paper | Notes |
| 1995 | Martin | Monique | 1 Episodi |
| 1996 | Babylon 5 | Security Guard #2 | 1 Episodi |
| 1996 | Living Single | Laura | 1 Episodi |
| 1996 | Party Girl | Wanda | 4 episodis |
| 1997 | Caroline in the City | Prostituta | 1 Episodi |
| 1997 | ER | Daphina | 1 Episodi |
| 1997 | Murphy Brown | Dona | 1 Episodi |
| 1998 | Seinfeld | Cashier | 1 Episodi |
| 1999 | Tracey Takes On... | Nancy | 1 Episodi |
| 1999 | Saved by the Bell: The New Class | Coach Williams | 1 Episodi |
| 1999 | The West Wing | Daisy | 1 Episodi |
| 1999 | G vs E | Rebecca Clemens | 1 Episodi |
| 1999–2007 | The King of Queens | Kelly Palmer | 39 episodis |
| 2000 | Jesse | Rosemary | 1 Episodi |
| 2000 | City of Angels | Mrs. Lombard | 1 Episodi |
| 2000 | Friends | Hildy | 1 Episodi |
| 2000–01 | Grosse Pointe | Joan | 4 episodis |
| 2000–01 | Malcolm in the Middle | Kitty Kenarban | 6 episodis |
| 2001 | Curb Your Enthusiasm | Amy | 1 Episodi |
| 2001–03, 06 | Alias | Francie Calfo | 47 episodis |
| 2004–05 | Summerland | Susannah Rexford | 26 episodis |
| 2006 | Beyond | Debbie Sprague | TV movie |
| 2007 | Boston Legal | Sandy Zionts | 1 Episodi |
| 2007 | Grey's Anatomy | Dr. Naomi Bennett | 2 episodis |
| 2009 | Masterwork | Rachel West | TV movie |
| 2009 | Surviving Suburbia | Mrs. Devore | 1 Episodi |
| 2009–10 | Better Off Ted | Sheila | 4 episodis |
| 2010 | Castle | Monica Finch | 1 Episodi |
| 2010 | The Closer | Ms. Reed | 1 Episodi |
| 2010 | Hung | Liz | 2 episodis |
| 2010 | Outlaw | Alison Mills | 1 Episodi |
| 2012 | Revenge | Barbara Snow | 3 episodis |
| 2012 | Hollywood Heights | Ellie Moss | Contract role |
| 2013 | 90210 | Therapist | 1 Episodi |
| 2013 | How to Live with Your Parents (For the Rest of Your Life) | Morgan | 2 episodis |
| 2013 | Betrayal | Alissa Barnes | 5 episodis |
| 2014 | Brooklyn Nine-Nine | L'esposa del Terry | 1 Episodi |
| 2014 | Episodes | Tonight Show Productora | 1 Episodi |
| 2014 | Trophy Wife | Agent Dawn Johansen | 1 Episodi |
| 2014 | Shameless | Infermera | 1 Episodi |
| 2014 | Rizzoli & Isles | Infermera | 1 Episodi |
| 2014–present | Chasing Life | Dr. Susan Hamburg | 6 episodis |
| 2014-2015 | Once Upon a Time | Ursula | Paper recurrent 2014-15 |
# Merry Crisis

Merry Crisis o Merry Crisis and a Happy New Fear fou un lema que va aparèixer com a graffiti a Atenes durant la revolta a Grècia de 2008. Una mica abans, una fotografia d'aquest graffiti va aparèixer a la portada de la revista Vavel en el seu número especial de Nadal de 2007. La publicació britànica anarquista Occupied London va afirmar que va ser "«una de les principals consignes de la revolta de 2008».

## Referències

* ↑ «Turning Points 2014» (en anglès). Arxivat de l'original el 2008-12-19. [Consulta: 10 gener 2014].
* ↑ Smith, Helena. «Happy New Fear» (en anglès). [Consulta: 10 gener 2014].
* ↑ «Children of the revolution» (en anglès). [Consulta: 10 gener 2014].
* 1 2 «From the greek Streets» (en anglès). Arxivat de l'original el 2012-02-16. [Consulta: 10 gener 2014].
# Merritt Ruhlen

Merritt Ruhlen (Washington DC, 10 de maig de 1944) és un lingüista que estudia la classificació dels idiomes en famílies lingüístiques, que al seu torn pertanyen a una macrofamília, en una línia d'estudis similar a la de Joseph Greenberg. Treballa a la Universitat Stanford, fent recerca amb especialistes de diversos àmbits (filòlegs, antropòlegs, genetistes...) per reconstruir l'origen del llenguatge. Les seves troballes són polèmiques per basar-se en la comparació massiva de vocabulari i patrons fonètics no universalment acceptats o pels criteris de selecció de llengües per a aquesta comparació.
Les macrofamílies proposades serien les següents: la de les llengües khoisànides (Àfrica del sud); la de les llengües nigerocongoleses (centre del continent africà, també anomenades llengües nigerkordofanianes); la que agrupa les llengües niloticosaharianes; la de les llengües afroasiàtiques (nord d'Àfrica i sud-oest d'Àsia); la família de les llengües dravídiques (sud d'Índia),la de les llengües kartvelianes (separades d'altres caucàsiques en un dels punts de fricció amb altres lingüistes); l'euroasiàtica (que inclouria la majoria de les llengües d'Europa i Àsia exceptuant les del sud de l'Índia, sud-est asiàtic, una agrupació també controvertida), la família denecaucasiana (que uniria els grups tradicionals de les llengües dené-ienisseianes i les llengües caucàsiques; el grup àustric (conjunt que agruparia el que habitualment s'anomenen llengües austroasiàtiques); la família indopacífica (que sumaria les conegudes com a llengües papús i alguns idiomes del sud d'Oceania tradicionalment adscrits a altres grups); la família australiana i les llengües ameríndies, aquestes darreres considerades totes com a branques d'una mateixa llengua, un dels punts més polèmics de totes les seves afirmacions.

## Vegeu també

* Protosapiens

## Referències

* ↑ «Merritt Ruhlen» (en anglès). [Consulta: 28 març 2022].
* ↑ Ruhlen, Merrit. The origin of language : tracing the evolution of the mother tongue. Nova York, NY [u.a.]: Wiley, 1994. ISBN 0-471-58426-6.
* ↑ Trask, R.L.. Historical linguistics. Repr.. London [u.a.]: Arnold, 2002. ISBN 0-340-66295-6.
* ↑ DDAA. «The Tower Of Babel». [Consulta: 18 gener 2014].
# Mas Grau

«Mas Grau» té aquests significats:
* Mas Grau (Bescanó), masia del municipi de Bescanó (el Gironès)
* Mas Grau (Cabanes), mas al municipi de Cabanes (l'Alt Empordà)
* Mas Grau (Girona), edifici a Girona
* Mas Grau (Sobremunt), edifici a Sobremunt (Lluçanès)
* Can Peix i Mas Grau, finca d'estiueig format per casa i ermita a Argentona (el Maresme)
# Mentos

Mentos és una espècie de caramels que venen en paquets en forma de tub. Van ser creats pels germans Michael i Pierre Van Melle en 1932 i fabricats per la companyia Perfetti Van Melle.
La seva composició és un caramel efervescent amb diferents sabors. Es pot fer un experiment que segons com pot ser perillós, com per exemple si és introduït en una ampolla de cocacola. En aquest cas, s'ha de vigilar que l'ampolla no sigui de vidre, ja que el seu efecte, que és una explosió, pot produir una metralla. Tampoc és recomanable mirar per dins del forat d'una ampolla de cocacola després d'haver-hi introduït un mentos.

## Referències

* ↑ Woellert, Dann. Cincinnati Candy: A Sweet History. Arcadia Publishing, 2017, p. 166.
* ↑ Baur, John E.; Baur, Melinda B. «The Ultrasonic Soda Fountain: A Dramatic Demonstration of Gas Solubility in Aqueous Solutions». Journal of Chemical Education, 83, 4, 01-04-2006, pàg. 577–580. DOI: 10.1021/ed083p577. Registre de franc necessari
# Mercury-Redstone 4

Mercury-Redstone 4 va ser la segona missió espacial tripulada dels Estats Units, llançada el 21 de juliol de 1961. El vol suborbital del programa Mercury va utilitzar un coet Redstone. La nau espacial va ser anomenada Liberty Bell 7 i pilotada per l'astronauta Virgil I. "Gus" Grissom. Va arribar a una altitud de més de 190,32 km i va viatjar 480 km. El coet Redstone era el MRLV-8 i la nau va ser el Mercury #11, el primer amb una finestra central en lloc de dos ulls de bou.

## Tripulació

| Posició | Astronauta | Astronauta |
| Pilot | Virgil I. Grissom Primer vol espacial | Virgil I. Grissom Primer vol espacial |

### Tripulació de reserva

| Posició | Astronauta | Astronauta |
| Pilot | John H. Glenn, Jr | John H. Glenn, Jr |

## Paràmetres de la missió

* Massa: 1 286 kg
* Altitud màxima: 190,39 km
* Abast: 486,15 km
* Vehicle de llançament: Coet Redstone

## Vegeu també

* Amaratge de naus espacials

## Enllaços externs

* NASA MR-4 News Conference July 22, 1961, Cocoa Beach, FL
* Results Of The Second U.S. Manned Suborbital Spaceflight July 21, 1961 (NASA)
# Mercury (equip ciclista)

L'equip Mercury, conegut anteriorment com a Nutra Fig o Comptel va ser un equip ciclista professional estatunidenc, que va competir de 1995 a 2002.

## Principals resultats

* Joe Martin Stage Race: Thurlow Rogers (1996)
* Tour de Beauce: Jonathan Vaughters (1997), Henk Vogels (2001)
* USPRO Criteritum Challenge: Julian Dean (1998), Gordon Fraser (2000), Derek Bouchard-Hall (2000), Henk Vogels (2002)
* Tour de Poitou-Charentes: Floyd Landis (2000)
* Tour de Langkawi: Christopher Horner (2000)
* Redlands Bicycle Classic: Christopher Horner (2000)
* Gran Premi de la vila de Rennes: Gordon Fraser (2000)
* First Union USPRO Championships: Henk Vogels (2000)
* Clàssica d'Alcobendas: Henk Vogels (2000)
* Gran Premi d'Isbergues: Peter Van Petegem (2001)
* Volta als Països Baixos: Léon van Bon (2001)
* Kuurne-Brussel·les-Kuurne: Peter Van Petegem (2001)
* Volta al llac Qinghai: Tom Danielson (2002)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 1996 | 52è | Christopher Horner (180è) |
| 1997 | 47è | Jonathan Vaughters (155è) |
| 1998 | 53è | Julian Dean (362è) |
| 1999 | 21è (GSII) | Gordon Fraser (277è) |
| 2000 | 8è (GSII) | Henk Vogels (125è) |
| 2001 | 19è | Pàvel Tonkov (79è) |
| 2002 | 4t (GSIII) | Henk Vogels (310è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Aidar

Aidar - Айдар (rus) - és un poble de l'óblast de Bélgorod, a Rússia. El 2010 tenia 1.183 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Al-Walid ibn Zaydan

Al-Walid ibn Zaydan (valor desconegut - 21 de febrer de 1636) fou sultà sadita a Marràqueix del 1631 al 1636.

## Biografia

Era fill de Zaydan ibn Ahmad i quan aquest va morir el setembre del 1627, es va revoltar contra el successor, que era el fill gran Abd al-Malik ibn Zaydan; amb ell es va revoltar el seu germà petit Muhammed al-Shaykh al-Saghir, però els dos germans foren vençuts per Abd al-Malek i els seus béns confiscats.
L'afició a la beguda d'Abd al-Malek va facilitar els plans d'al-Walid que amb algunes complicitats a palau va aconseguir fer assassinar al seu germà i immediatament fou proclamat sultà (ja estava a palau esperant). A diferència del seu germà era un home religiós, generós i respectuós amb els notables, i va ser ben rebut per aquests i per la població.
Els primers temps del seu regnat no obstant el va destinar a eliminar els seus rivals de la seva mateixa família. Fins i tot el seu germà petit Muhammed al-Shaykh al-Saghir fou empresonat per temor que es revoltés contra ell. Els seus cosins foren també tots tancats. Va protegir la cultura i era aficionat a la música, però com altres membres de la família tenia debilitat per la beguda.
Tenia problemes financers i no podia pagar als soldats. Els seus caps militars li reclamaven el sou i com que no els pagava li van reclamar menjar, i el sultà els va respondre d'una manera humiliant. Quatre militars enfurismats el van matar el 21 de febrer de 1636. Muhammed al-Shaykh al-Saghir fou tret de la presó i proclamat sultà.

## Referències

* ↑ Muḥammad al-Ṣaghīr ibn Muḥammad Ifrānī. Nozhet-Elhâdi : Histoire de la dynastie saadienne au Maroc (1511-1670) (en francès), 1888, p. 405.
* ↑ A man of three worlds: Samuel Pallache by Mercedes García-Arenal,Gerard Albert Wiegers p.116

## Bibliografia

* Muhammad al-Saghir ibn al-Hadjdj ibn Abd Allah al-Wafrani, Nozhet-el hādi bi akhbar moulouk el-Karn el-Hadi (Histoire de la dynastie saadienne au Maroc : 1511-1670), traduït i publicat per O. Houdas, Ernest Leroux, París, 1889. En línia a l'enllaç
# Menjamel capestriat

El menjamel capestriat (Plectorhyncha lanceolata) és un ocell de la família dels melifàgids (Meliphagidae)i única espècie del gènere Plectorhyncha Gould, 1838.

## Hàbitat i distribució

Habita boscos, matoll àrid i manglars a l'interior oriental i sud-oriental d'Austràlia i cap al sud, a través de Queensland i Nova Gal·les del Sud fins al nord-oest de Victòria i sud-est d'Austràlia Meridional.

## Referències

* ↑ «Menjamel capestriat». Cercaterm. TERMCAT, Centre de Terminologia. Rev. 22/04/2022(català)
# Menjamel becllarg

El menjamel becllarg (Melilestes megarhynchus) és un ocell de la família dels melifàgids (Meliphagidae) i única espècie del gènere Melilestes Salvadori, 1876.

## Hàbitat i distribució

Habita el sotabosc de la selva pluvial de les illes Aru, Waigeo, Batanta, Salawati, Misool, Nova Guinea i les illes Yapen.

## Referències

* ↑ «Menjamel becllarg». Cercaterm. TERMCAT, Centre de Terminologia. Rev. 29/04/2022(català)
# Chuck

«Chuck» té aquests significats:
* Chuck (àlbum), àlbum de música de la banda canadenca Sum 41 de 2004
* Chuck (sèrie de televisió), sèrie de televisió estatunidenca de 2007
* Chuck (pel·lícula), pel·lícula estatunidenca de 2016

## Vegeu també

* Chuk, instrument musical coreà.
Viccionari
# Channel 3

Channel 3 (Tailandès: สถานีโทรทัศน์ไทยทีวีสีช่อง 3 [ช่อง 3 เอชดี ช่อง 33]) és una cadena de televisió gratuïta tailandesa que es va llançar el 26 de març de 1970 com la primera cadena de televisió comercial de Tailàndia. El canal 3 està operat per BEC Multimedia Company Limited ("BECM"), una filial de l'empresa BEC World Public Company Limited. La xarxa té la seu central a les Torres Maleenond de Bangkok.

## Referències

* ↑ 34 ปี ช่อง 3 Arxivat 3 February 2012$^{[Datemismatch]}$ a Wayback Machine. จากเว็บไซต์นิตยสาร ผู้จัดการ 360 องศา

## Enllaços externs

* Pàgina web oficial de Channel 3
# Amic (desambiguació)

«Amic» té aquests significats:
* amic, amiga, 'que té amistat'
* Amic, revista republicana publicada el 1938
* AMIC (Associació de Mitjans d'Informació i Comunicació), abans ACPG, associació empresarial de mitjans de comunicació
* prenom d'Amic Bedel, cocreador de La seria
* en el Llibre d'Amic e Amat de Ramon Llull, Amic és l'home, en contraposició a Amat, que és Déu
* aMIC, ordinador personal romanès (1982-1984)
# Microscopi de forces atòmiques

Un microscopi de forces atòmiques (AFM per les seves sigles en anglès) és un tipus de microscopi de sonda de rastreig de molt alta resolució, que pot mesurar fraccions del nanòmetre, més de 1000 vegades millor que el límit de difracció òptic.
El precursor de l'AFM, el microscopi d'efecte túnel (STM), va ser desenvolupat per Gerd Binnig i Heinrich Rohrer a la primeria de la dècada del 1980 al centre IBM Research - Zurich, un progrés que els va valer el Premi Nobel de Física l'any 1986. Binnig, Quate i Gerber van inventar el primer microscopi de forces atòmiques el 1986. El primer microscopi de forces atòmiques disponible comercialment va aparèixer el 1989.
L'AFM és una de les eines més importants per elaborar mapes topogràfics de la matèria a escala nanomètrica. La informació és recollida per escombreig detectant les forces moleculars i atòmiques que actuen sobre una punta situada sobre la superfície del material estudiat. Els elements piezoelèctrics, que permeten moviments petits però exactes en el comandament electrònic, fan possible un escaneig molt precís. En algunes variacions, també es poden mesurar els potencials elèctrics utilitzant micropalanques conductores. En versions més noves i avançades, fins i tot és possible mesurar la conductivitat elèctrica de la superfície subjacent transmetent corrent elèctric a través de la punta, però aquest mètode és més difícil i hi ha pocs grups de recerca que presentin dades fiables amb aquest sistema.

## Referències

* ↑ Giessibl, 2003, p. 4.
* ↑ Mai.

## Bibliografia

* Giessibl, Franz J. «Advances in atomic force microscopy». Reviews of Modern Physics, 75, 3, 2003, pàg. 949–983. arXiv: cond-mat/0305119. Bibcode: 2003RvMP...75..949G. DOI: 10.1103/RevModPhys.75.949. ISSN: 0034-6861.
* Mai, Wenjie. «Fundamental Theory of Atomic Force Microscopy». Professor Zhong Lin Wang's Nanoscience Research Group. [Consulta: 16 agost 2015].
# Alberto Valentini

Aldo Alberto Valentini González (25 de novembre de 1938 - 25 d'octubre de 2009) fou un futbolista xilè.

## Selecció de Xile

Va formar part de l'equip xilè a la Copa del Món de 1966.

## Referències

* ↑ 1966 FIFA World Cup England Arxivat 2011-10-22 a Wayback Machine.
* ↑ «Aldo Valentini, un campeón caturro, que le ganó a la vida.» (en castellà). Santiago Wanderers, 26-10-2013. Arxivat de l'original el 10 de juny 2016. [Consulta: 5 març 2015].
# Alta societat (pel·lícula de 2005)

Alta societat (títol original: Chromophobia) és una pel·lícula anglesa dirigida per Martha Fiennes estrenada el 2005. Ha estat doblada al català.

## Argument

Els dilemes de la vida londinenca moderna, en la qual els bons valors tradicionals com l'honestedat, la lleialtat i l'amistat són sacrificats en benefici d'una nova moral basada en l'èxit i la celebritat.

## Repartiment

* Ben Chaplin: Trent Masters
* Penélope Cruz: Gloria Garcia Ramirez
* Ralph Fiennes: Stephen Tulloch
* Ian Holm: Edward Aylesbury
* Rhys Ifans: Colin
* Damian Lewis: Marcus Aylesbury
* Kristin Scott Thomas: Iona Aylesbury
* Harriet Walter: Penelope Aylesbury

## Al voltant de la pel·lícula

* Aquest film va ser presentat al Festival de Canes 2005 en selecció oficial, fora de competició. Igualment va ser projectat en la clausura d'aquesta prestigiosa manifestació.
* Crítica: "Un retrat de caràcters recognoscible, encara que una miqueta irregular en el seu desenvolupament, llastrat per una durada sens dubte innecessària."

## Referències

* ↑ «ésAdir > Filmoteca: pel·lícules > Alta societat». [Consulta: 18 desembre 2018].
* ↑ «Chromophobia» (en anglès). Rotten Tomatoes.
* ↑ Ocaña, Javier «Alta sociedad». El País.